મહેસાણાના રેલનગરમાંથી રૂ.૧.૧૦ લાખનો વિદેશી દારૂ ભરેલી કાર સાથે સ્ટેટ મોનિટરીંગ સેલ ગાંધીનગરે એક બુટલેગરને ઝડપી લીધો હતો. આ બાબતે બી ડિવિઝન પોલીસ મથકે બે વોન્ટેડ સહિત ત્રણ વિરુદ્ધ ગુનો નોંધાયો છે. મહેસાણાના તિરૂપતિ બંગ્લોઝ નજીક રેલનગર જયમાડી સોસાયટીમાં વાહનથી વિદેશી દારૂ લાવીને ત્રણ શખ્સો છૂટક વેપાર કરે છે અને જીજે-૧-એચજે-૭૭૩૩ નંબરની કારમાં દારૂ લવાયો હોવાની બાતમી મળતાં સ્ટેટ મોનિટરીંગ સેલના પીએસઆઈ વાય.કે.ગોહિલ, જગદીશસિંહ સહિત સ્ટાફે એસઆરપી સ્ટાફને સાથે રાખી શનિવારે મોડી રાતે અહીં રેડ કરી હતી.